Cal aprendre de la història       *fotomuntatge     El 28 d'abril de l'any 1936 van ser tirotejats els germans Miquel i Josep Badia al carrer Muntaner de Barcelona. Els autors eren uns pistolers de la FAI. Perquè voldrien cometre una barbaritat així contra els que serien del seu mateix bàndol durant la guerra? Doncs perquè ja ho deia Josep Pla: "el que més s'assembla a un espanyol de dretes és un espanyol d'esquerres". La trajectòria dins del nacionalisme català d'en Miquel era més que remarcable tot i els seus 30 anys. Havia participat en un intent d'atemptat contra el rei d'Espanya Alfons XIII, quan arriba la república esdevé el líder de les Joventuts d'Estat Català i el 1933 és nomenat secretari d'ordre públic de la Generalitat. El seu germà Josep, també estava involucrat en l'independentisme català formant part d'Estat Català, concretament de les seves joventuts. Com bé sabem, als anarquistes espanyols mai els ha agradat el nacionalisme català, ni l'ordre públic, per això els van eliminar. Miquel Mir, l'autor del llibre "Entre el roig i el negre" en una entrevista al diari Avui ja deixa clar el caràcter anticatalà de l'anarquisme durant la guerra civil. Descriu com es requisaven béns en nom de la revolució que només servien per omplir les arques dels revolucionaris i que abans del cop d'estat franquista la FAI havia signat pactes de no-agressió amb la Falange a causa del caràcter anticatalà que compartien ambdues organitzacions i deixa clar que menyspreaven a Lluís Companys i a tot allò que fes olor de catalanitat. També Francesc Ferrer i Gironès recull en el seu "Gran llibre per la independència" la frase escrita per un militar espanyol al diari argentí La Nación l'any 36 sota el pseudònim de Armando Guerra on diu referint-se a Catalunya : "En esta región contamos con muchos aliados,pues los anarquistas que dominan en la misma se han encargado de matar a la mayor parte de los separatistas, que renegaban de ser españoles". Així doncs, l'anarquisme i el lerrouxisme tindrien el mateix orígen, la immigració espanyola no integrada que s'hauria convertit en anticatalanista menyspreant així la seva nació d'acollida, Catalunya. Alhora aquesta immigració amb poca formació fàcilment hauria caigut al parany revolucionari de l'anarquisme que els feia volar coloms sobre revolucions i móns utòpics. Si bé és cert que alguns dels revolucionaris com Salvador Seguí,altrament anomenat "el noi del sucre", van poder fer algun acostament cap a les idees identitàries catalanes i fins i tot es va confeccionar una estelada anarquista, sabem que aquests només van ser casos excepcionals. Doncs bé, a aquestes alçades del text us deveu preguntar a què ve el seu títol. Molt senzill. Com bé sabreu la història és un procés acumulatiu, tot el que hi ha en l'actualitat té un antecedent en la història. No hi ha res que aparegui del no res i ,per tant, és normal que l'anarquisme actual comparteixi molts trets amb els seus antecessors. Això sembla que no ho hagin entès alguns sectors de l'independentisme a l'hora d'enfocar la seva estratègia de lluita. Nosaltres, els independentistes unitaris,defensem la idea de front patriòtic, que consisteix en la unió de totes els independentistes, siguin de dretes o d'esquerres, però últimament en alguns dels sectors més d'extrema esquerra de l'independentisme s'està imposant la idea d'unitat popular. En un document del grup independentista Endavant podem veure en què consisteix la idea: "La Unitat Popular que Endavant defensem ha de poder articular tot el potencial revolucionari i antisistèmic d'aquests tres grans corrents, sovint inconnexos, que són el catalanisme independentista, el moviment obrer i els diferents moviments socials sorgits durant el darrer terç del s. XX." Des de la idea d'unitat popular, s'intenten fer acostaments entre independentisme i grups comunistes i anarquistes. Personalment, crec que aquest és un greu error ja que si fem un anàlisi de la situació dels grups anarquistes antisistema actuals veurem com es mostren indiferents davant de la nostra causa nacional quan no s'hi mostren contraris. Per exemple, només cal que repassem les publicacions de la CNT actual, que es fan de forma bilingüe, però si fem una ullada a les seves pàgines veurem que la llengua predominant és el castellà. Si mirem les 24 webs que hi ha sobre delegacions locals que tenen als Països Catalans veurem que només el català hi apareix de forma majoritària en 5 d'elles. En les altres només als títols o ni tan sols apareix. Fent una ullada a la majoria de manifestacions d'aquests grupuscles veurem que el català també és inexistent en les seves pancartes i en les seves consignes. Fins aquí he parlat de l'anarquisme que és indiferent a la causa nacional, però també hi ha el que és totalment contrari. Podem parlar del C.A.O. Kampanilla de Gràcia. Aquest casal anarquista es va dedicar a penjar cartells pel barri de Gràcia tractant a Lluís Companys d'assassí i posant la seva imatge al costat de personatges com ara Bush demostrant una falta de respecte total cap al nostre país i la seva història. Un altre exemple d'aquesta actitud contrària al nostre sentiment nacional és el grup de música anarquista Karton de Vino. En la seva cançó titulada "Indepes" deixen anar perles com ara "Et fas palles amb Euskadi, i et corres amb el Che, la diada de Sant Jordi,els idiotes al carrer" referint-se al moviment independentista català. No fan falta més comentaris. Paradoxalment dins del moviment anarquista que ronda per la Nació Catalana trobem algun grup que ha fet un acostament al reconeixement de la identitat catalana. Aquest grup és anomenat Negres Tempestes i ha arribat a participar amb el seu bloc propi a les manifestacions de la Diada Nacional de Catalunya a Barcelona sota el lema "cap Estat ens farà lliures". Tenint en comte que Josep Moragues i la resta de combatents lluitaven per la defensa de les nostres lleis i les nostres institucions, per continuar sent lliures, trobo que és d'una manca de coherència total tenir aquest lema i acudir a la diada de l'11 de setembre. També podem llegir-los frases com ara: "Ni espanyol, ni francès, ni andorrà, ni estat català". Aleshores, perquè es manifesten en commemoració dels que van lluitar defensant la supervivència d'un Estat català? El nom del col•lectiu també és força incoherent. Negres Tempestes és una clara referència a l'himne de la CNT "A las barricadas" , que comença amb la frase "negras tormentas agitan los aires...". Recordem que la CNT i la FAI actuaven conjuntament durant la guerra, i per tant estem parlant d'un nom que és un homenatge als que van matar els germans Badia. Son aquests els companys de lluita que volem? Jo crec que el camí a seguir ha de passar per la unitat dels independentismes i deixar-nos estar de males companyies. Espero que aviat podrem dir que hem après de la història.   
Quin montatge més currat el de la foto. Apart d'aixó poc més a afegir, vista la foto ja no cal perdre més temps amb la resta, només preguntar si aquest és el vostre mètode habitual de fer les coses. 
potser si llegeixes descobriras alguna cosa
He errat al dir que el montatge està molt currat, és patètic de lo barroerament fet que és. Penseu que els independentistes són babaus? O potser ho sou vosaltres? El texte és tan manipulador i cutre com la suposada foto. Els que heu quedat ben retratats sou vosaltres.
el muntatge esta fet de forma barroera perque es vegi que ho es
Has mentit al publicar la foto manipulada i ara també ho fas. Per què insisteixes? 
Les coses no van així  Ascension , ningú ha negat que la foto sigui manipulada, em sembla que es veu amb prou claredat que la foto està retocada expressament. D'altra banda el text és prou interessant, llegir sempre va bé i no et pensis que ho dic perquè el fil l'hagi publicat en DC, igual que em llegeixo aquest fil, també em llegeixo fils que pengi gent d'ERC, de l'EI o de qualsevol altre posició que no sigui la meva. La lectura sempre és enriquidora, no perdis l'objectivitat de les coses perquè no et caiguem bé o perquè hagis tingut alguna crispació amb algú. No et pensis que això és cap crítica, ni de bon tròs, només dic que contrastar informacions sempre és bò per a tenir una visió més definida de les coses. Certament el text és molt bò i haig de dir que ho subscric de tot cor, l'anarquisme a Catalunya sempre ha estat anti-catalanista, arrauxat i d'un totalitarisme radical desembocat. Quan pugui penjaré un enllaç interessant sobre el tema. 
I tú pretens dir com van les coses, després d'haver penjat aquesta merda tan manipuladora i tan barroera? No se si prendre-m'ho en broma. Parles seriosament? La foto ha estat publicada sense aclarir, de bon principi, que és falsa. La intenció era fer-la passar per versemblant, és evident. Ara tú fas el mateix, segueixes mentint i manipulant. Perque el vostre discurs és buit i es basa en la demagògia més rància contra les esquerres. Tan rància que us veieu forçats a recòrrer a les mentides com aquí heu deixat ben palès. Sempre feu el mateix. Provoqueu amb merdes com aquesta i, després, apareixeu tots els 33 a saturar el xat fent propaganda i a sobre anant de víctimes. Per cert que Lluis Companys, president d'ERC i president de la Generalitat republicana, era un advocat laboralista que va defensar treballadors front els abusos d'alguns empresaris i sindicalistes front els abusos de la policía. En Lluis Companys era proper al pensament llibertari, com a president de la Generalitat va treballar per la llibertat de Catalunya des de conviccions d'esquerres i antifeixistes. Fins que va ser detingut per la Gestapo, la policía política dels nazis, que van entregar-lo als feixistes espanyols que el van assassinar al castell de Montjuich. La gent com vosaltres sou un insult pels democrates i independentistes catalans. 
Què t'empatolles? Para el carro eixelebrat, que ja comences dient-me que jo he penjat aquest fil i no és cert. Sempre les mateixes bestièses encaramelades, usant la manipulació com a moneda de canvi, sempre disposats a ensenyar les dents i sempre amb la mateixa ràbia, tot plegat per a publicar un escrit. Un escrit que pot agradar poc o molt, però no deixa de ser un escrit, una opinió. No sé perquè m'has de treure les ungles tu ara i tornar a difamar per penúltima vegada com fas sempre amb les teves rauxes acomplexades. Fent de la mentida l'excusa de l'atac, que si sou això o allò altre i donant unes lliçons de moralitat ben exemptes en l'escrit avasallador que llances. Tot plegat per un escrit que ni tan sols he penjat jo. Invasió dels 33? Saturar el Racò? Em sembla que el racò està força més saturat d'altres ideologies que no pas la dels 33. D'altra banda què coi vols dir amb això d'invasió? Que el Racò és un espai on els 33 no tenim dret a escriure el que ens plagui? Que estic trepitjant territori aliè? Que ho posa en alguna clàusula del Racò que no pugui escriure en tant que invadeixo quelcom? No em parlis de discursos buits i m'engeguis el discurs automàtic que toca només de veure la imatge que porto a la signatura i en un futur interpreta millor les coses i no et proclamis portador de la guerra contra la demagògia, que fa de molt mal veure d'algú que sempre llança les mateixes consignes infundades i talment menypreables. Insult? Tu també ets un insult company, un insult a l'ús de la raò... 
Si hem tornes a amenaçar directa o indirectament escriuré als administradors del xat per que prenguin les mesures que creguin convenients amb tú. És la primera i darrera vegada que m'amenaces, tingues-ho ben present, i recomano a la resta de usuaris que no dubtin en fer-ho si ho segueixes fent amb d'altres. Ho escric públicament, davant de tothom, per deixar-ne constància.
Que t'he amenaçat? Tu tens febre xato, algú que jo sé, t'ha encomanat el victimisme... Jajaja, i a sobre anant de màrtir aqui dient parides en tò solemne: " ho dic públicament al racò"... Ves amb les teves maniquèïques difamacions a intoxicar un altre fil gamarús, aqui s'ha exposat un tema prou seriós i no has fet res més que empastifar-lo! Que et moqui la iaia! La penúltima vegada...